[{"text_idx": "#000002", "text": "EKRE volikogu avaldus: eelseisvatel Riigikogu valimistel on kaalul Eesti pu\u0308simaja\u0308a\u0308mine"}, {"text_idx": "#000003", "text": "Eelseisvatel Riigikogu valimistel on kaalul Eesti pu\u0308simaja\u0308a\u0308mine. Meid on tabamas la\u0308hiajaloo ra\u0308ngim majanduslangus ja Eesti praegune valitsus on viinud meie riigi ja u\u0308hiskonna ha\u0308a\u0308bumiskursile."}, {"text_idx": "#000004", "text": "Kui EKRE oli valitsuses, oli elu Eestis parem. Langetasime makse, et inimestel ja\u0308a\u0308ks rohkem raha ka\u0308tte ja et majandus kasvaks. Elekter maksis 3 senti KWh eest ja ku\u0308tus umbes 1 euro liiter. Avasime teise pensionisamba, tegime erakorralise pensionito\u0303usu ja Eesti ajaloo suurima rahasu\u0308sti maaelu edendamiseks."}, {"text_idx": "#000006", "text": "EKRE ei luba muuta inimesi vaeseks po\u0308o\u0308rase hinnato\u0303usuga ega vo\u0303tta neilt rohepo\u0308o\u0308rde etteka\u0308a\u0308ndel a\u0308ra soe kodu, auto, vo\u0303imalus su\u0308u\u0308a liha vo\u0303i ka\u0308ia lennureisidel. Meie tahame ja oskame tuua tagasi madalad energiahinnad, sooja toa, odava ku\u0308tuse ja rikkaliku toidulaua. Viime Eesti majanduse taas kasvule. Meie majanduspoliitika tagab, et edaspidi ei to\u0303use Eestis Euroopa kiireimas tempos mitte hinnad, vaid hoopis palgad ja pensionid."}, {"text_idx": "#000009", "text": "Rahvuskonservatiivid ei luba Eestil muutuda venekeelseks ja venemeelseks riigiks pelgalt po\u0303hjusel, et Reformierakond na\u0308eb massiimmigratsioonis vo\u0303imalust saada juurde valijaid vo\u0303i importida oma erakonnakaaslastele odavto\u0308o\u0308jo\u0303udu. Me lo\u0303petame vastutustundetu immigratsioonipoliitika ning odavto\u0308o\u0308jo\u0303u sisseveo, et meie oma rahvas saaks teenida ko\u0303rgemat palka."}, {"text_idx": "#000010", "text": "Ukrainlasi aitame eelko\u0303ige nende enda kodumaal vo\u0303i Ukraina la\u0308hiriikides, sest Ukraina vajab oma inimesi. Kui so\u0303da on la\u0308bi, aitame so\u0303japo\u0303genikud koju, sest Eestil ei ole o\u0303igust Ukrainat no\u0303rgestada. Ukraina lapsed peaksid saama Eestis koolio\u0303pet eelko\u0303ige ukraina keeles Ukraina koolides veebi teel o\u0303ppides, et sulanduda kodumaale naastes sujuvalt oma rahvuslikku haridussu\u0308steemi."}, {"text_idx": "#000012", "text": "Reformierakond vo\u0303itles terve ku\u0308mnendi ajateenistuse kaotamise eest ning oli veel hiljuti keskmaa o\u0303huto\u0303rje hankimise vastu. See on murendanud nende riigikaitselise to\u0303siseltvo\u0303etavuse. EKRE riigikaitseline kompetents vo\u0303imaldab ko\u0303rvaldada Eesti riigikaitset aastaid kahjustanud lu\u0308ngad."}, {"text_idx": "#000013", "text": "Pa\u0308a\u0308stame Eesti o\u0303igussu\u0308steemi! Reformierakonna kindlate ka\u0308tega kasutatakse politseid, prokuratuuri ja kohtuid mitte o\u0303iglase ja turvalise u\u0308hiskonna ehitamiseks, vaid poliitiliste oponentide tagakiusamiseks ning n-o\u0308 omade pa\u0308a\u0308stmiseks. Na\u0308eme, kuidas Liina Kersna, Keit Pentus-Rosimannus, Indrek Tarand vo\u0303i Marko Mihkelson ei pea muretsema o\u0303iguskaitseasutuste huviorbiiti sattumise pa\u0308rast, sest nad kuuluvad \u201eo\u0303igesse parteisse\u201c. Na\u0308gime, kuidas Reformierakond kasutas koroonapiirangute ajal politseid rahumeelsete poliitiliste meeleavaldajate vastu. Na\u0308eme, kuidas Reformierakonna soov piirata so\u0303navabadust vihako\u0303neseadusega on nu\u0308u\u0308d jo\u0303udnud no\u0303udmiseni keelata Riigikogu opositsioonil parlamendis selliste teemade ka\u0308sitlemine, mis reformierakondlastele ei meeldi. Kaja Kallas on ohuks demokraatiale ja vabadusele. Me ei luba liberaalidel kehtestada Eestis ainuvo\u0303imu. Peame vastuvo\u0303etamatuks inimeste ideoloogilist represseerimist to\u0308o\u0308suhetes ning seisame kohtusu\u0308steemi eest, kus igau\u0308hel on vo\u0303imalus seista oma o\u0303iguste eest."}, {"text_idx": "#000014", "text": "Eesti Konservatiivne Rahvaerakond pakub Eestile paremat tulevikku. Kutsume ko\u0303iki inimesi, kes hoolivad meie po\u0303hiseaduslikust riigikorrast, kes soovivad elada jo\u0303ukal ja turvalisel maal ning kes tahavad, et ka meie lapsed ja lapselapsed ra\u0308a\u0308giksid eesti keeles, koonduma meie erakonna toetuseks."}]